Lätis on teenindavas sektoris 23% ettevõtjatest. Enamiku ettevõtjatest moodustavad mehed. Avaldub tendents, et mida madalam on ettevõtjate osakaal põllumajanduses, seda suurem on meeste osakaal ettevõtjate seas, sest väljaspool põllumajandust valitsevad ettevõtluses valdavalt mehed.  Tööturu üldise potentsiaali seisukohast on ettevõtjate madal osakaal kogu tööjõust negatiivne ilming. Ettevõtjad on uute töökohtade loojad ja seega nende suur osakaal teeninduses ja  tööstuses tähendab ka tulevikus uusi töökohti vastavates sektorites. Samas kompenseerib Eestis seda tõsiasi, et suur osa ettevõtjatest töötab teenindussfääris, mitte põllumajanduses. Ettevõtjate suur osakaal põllumajanduses on iseloomulik vähearenenud riikidele.